LEWE AS GESTUURDES
Ons het 20 gaste aanlyn
Hierdie week 944
Hierdie maand 4598
Alle dae 601156
Tuis Vennote SAVGG LEWE AS GESTUURDES
Geskryf deur Chris van Wyk	|	17 September 2009
Posted in Vennote	- SAVGG
Gemeentes wat deelneem aan God se Gestuurde Roeping
Deelnemers aan die konferensie kan verwag om...
verhale uit die hede en die verlede van gemeente en leiers te hoor wat ons gestuurde verbeelding sal verryk,
blootgestel te word aan gestuurde innoverings wat gemeentes self ontwerp om in geloofsonderskeiding nuwe geloofsgemeenskap te help skep
ons gaan saam ontdek hoe die Here reeds besig is om gemeentes beweging te bring in ons konteks
deelneem aan ŉ geloofsonderskeidende gesprekke oor hoe en waar die Drie-enige God besig is om nuwe geloofsgemeenskappe te vestig in ons konteks
die hoofsprekers van die konferensie gaan gemeentes en gemeente-leiers wees. Ons gaan rustig en diep na mekaar luister en die Here om so by mekaar te leer waar die Here deurbrake na gestuurdheid aan ons as ŉ geskenk gee.
Die Navorsingspan van die Vennootskap het vooraf na talle gemeentes se verhale geluister en nuwe ontdekkings gemaak oor die unieke manier waarop die gestuurde roeping in Suider Afrika gestalte kry. Die Navorsingspan gaan uit hierdie verhale vir die eerste keer poog om die patrone vir Gestuurde Gehoorsaamheid in Suider Afrika te identifiseer.
Ons gaan saam poog om raak te sien hoe die Gees besig is om gemeentes te transformeer in ons konteks.
Ons gaan saam wandel in Lukas 24 die verhaal van die Emmaus gangers en
ŉ uitgelese groep van buitestaanders gaan luister na ons verhale en hulle indrukke met ons deel.
Waarnemings wat die navorsingspan reeds gemaak het is dat ...
Daar is ŉ nuwe taal onder ons gebore is wat ons nuut help dink en praat en doen het oor God, gemeentes, onsself maar veral die gemeenskappe waarbinne ons leef.
Die Here het leiers geleer om op verskillende maniere mag af te lê en die septer neer te sit.
Ons het geleer dat ons planne soepel genoeg moet wees sodat ons kan leef binne die onvoorspelbare bewegings van die Gees.
Leiers begin al hoe meer leer om tyd te maak vir geloofsdissiplines om oop te wees vir die verrassende manier waarop God werk
Dit is doodgewoon een van my aangename bedienings-ervarings en iets wat my energie en hoop vir die pad vorentoe gee!
En ek voel soos Kleopas se onbekende, naamlose vriend(in) wat so gelukkig was om met julle te kon saamloop en saam te ervaar hoe ons in die ernstige gesprekke om sin te maak uit al die gebeure, sommer net so skielik verras word (herhaaldelik!) deur Jesus wat regtig opgestaan het en leef....!
Ek het ook meer as ooit besef hoe Hy in ons land pynlike werklikhede in gulde geleenthede omskep; waargeneem dat Hy stilweg, skaars sigbaar, maar kragtig in gemeentes werk om sy kerk te vernuwe en sy koninkryk te bou in ons verwarde tyd en wêreld; watter verrassende geskenke Hy uitdeel wat ons op die reis kan gebruik; hoe Hy roep en stuur en gewillig maak om dié getuienis met ons geloofsgemeenskappe te gaan deel.
Ek voel geseënd, of dinge meer in plek geval het in my kop en gemoed, maar meer nog, ek voel ge-energeer deur die nuwe insigte wat na vore gekom het.- my hart het warm geword! Dankie aan elkeen van julle se bereidheid om saam te wandel in Lukas 24 en in die lewens van die gemeentes saam met wie ons op reis is.
Ek Beskou dit ook as een van my vormende ervarings.
Inskrywings en registrasie: Ansoné du Toit ( (021) 851 5582  9 086 606 3050  Hierdie e-pos adres is teen spambotte beskerm, jy moet JavaSkrip op jou webblaaier ontsper om dit te kan sien
Volledige inligting is beskikbaar by Divine Robertson of Frederick Marais ( 021-808 3265  Hierdie e-pos adres is teen spambotte beskerm, jy moet JavaSkrip op jou webblaaier ontsper om dit te kan sien  www.communitas.co.za
SAVGG_Konferensie_Inskrywingsvorm_2009.pdf Inskrywingsvorm vir die SAVGG konferensie 2009 72 Kb